Diari Oficial de la Generalitat Valenciana


Sumari del DOGV 1766, del 15-04-1992 (1992/824492)

ORDRE de 31 de març de 1992, de la Conselleria d'Agricultura i Pesca, per la qual regula i planifica el tractament col lectiu contra el cucat als arrossars de l'Horta Sud i de la Ribera Baixa de la província de València per a la campanya de 1992.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/31/(1)/dof/vci/html**

### Dades del document

Número de DOGV
:   1766

Data del DOGV
:   15-04-1992

Secció del DOGV
:   DISPOSICIONS GENERALS

Número del document
:   1992/824492


Data del document
:   31-03-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 31 de març de 1992, de la Conselleria d'Agricultura i Pesca, per la qual regula i planifica el tractament col·lectiu contra el cucat als arrossars de l'Horta Sud i de la Ribera Baixa, de la província de València, per a la campanya de 1992.  
La importància de la plaga del cucat de l'arròs obliga a realitzar tots els anys tractaments per a controlar-la, única manera d'evitar danys de consideració en el conreu. La situació de la zona arrossera, dins el Parc Natural de l'Albufera, aconsella de prendre certes mesures encaminades a la protecció de la fauna i conservació del medi ambient, sense perjudici per a la collita d'arròs, per la qual cosa es considera convenient la realització del tractament col·lectiu contra el cucat i la utilització cada vegada més àmplia de mètodes no contaminants.  
Per tot aixà, fent ús de ' les facultats que tinc atribuïdes i conformement al que s'estableix a la Llei, de 21 de maig de 1908, de Plagues del Camp, i al Decret de 13 d'agost de 1940,  
ORDENE:  
Article primer  
Per a tots els conreadors d'arròs de les zones citades a la província de València (municipis de l?Horta Sud i la Ribera Baixa) es declara obligatori el tractament col·lectiu contra la plaga del cucat de l'arròs (Chilo suppressalis Walk), durant la campanya de 1991, sota la direcció tècnica del Servei de Sanitat Vegetal de la Direcció General de Producció i Indústries Agràries.  
Article segon  
l'L'execució dels treballs de lluita contra la plaga, haurà de ser contractada pels obligats, dins els quinze dies següents a la publicació d'aquesta ordre. Si no hi ha contractació en el termini indicat, els treballs seran fets per la Conselleria d?agricultura i Pesca, a càrrec dels obligats, pel preu públic que es determine, raó per la qual es declara d'utilitat pública la lluita contra la plaga del cucat de l'arròs a les zones citades de la província de València, durant aquesta campanya arrossera de 1992.  
Article tercer  
La campanya de lluita contra la plaga es desenvoluparà de la següent manera:  
a) Tractament utilitzant sistemes de control bioracionals, mitjançant el mètode de confusió sexual amb l?ús de feromones, a la zona que envolta l'Albufera.  
b) A la resta de la superfície d'arrossar, es realitzaran aplicacions aèries amb productes fosforats de baixa toxicitat; s'actuarà en una primera passada a la zona perifèrica de l'arrossar, sobre unes 6.000 hectàrees i es tractarà la totalitat de la zona destinada a la lluita química, en una segona passada.  
Article quart  
D'acord amb el cost final de la campanya, la Conselleria d'Agricultura i Pesca podrà aportar a la realització del tractament la quantitat de 00.719.672 pessetes, a càrrec de l'aplicació pressupostària 64.52.51.377.67.9, Ordenació i Millora de la Producció Agrària, del pressupost ordinari de 1992.  
DISPOSICIONS FINALS  
Primera  
Faculte la Direcció General de Producció i Indústries Agràries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 31 de març de 1992.  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI